text: Stegte skovduer
  En opskrift som er lige ud af landevejen har jeg engang fået af tegneren PAP fra Lyø. Der blev ikke gjort så meget ud af mængder. ”Det har man jo i hånden” Indsat af Halldor Sørensen og videreformidlet til WikiKogebogen af Vargus.
  Til 4 personer 
  ◦4 skovduer
  ◦Røget spæk i tynde skiver
  ◦Salt og peber
  ◦Mel
  ◦Fløde 
  ◦Rødvin eller rønnebærgele efter smag
  ◦Fedtstof.
  Waldorfsalat
  Rønnebærgele eller tyttebær
  Duerne pilles og renses ombindes med spækket. Gnides med salt og peber både udvendig og indvendig. Man kan komme persille eller en lille dusk frisk koriander ind i duerne. Brun fedtstoffet i en tykbundet gryde, gerne i ”gammeldags” margarine eller smør, og det skal være godt varm. Duerne brunes herefter omhyggeligt og der tilsættes vand, så de er ¾ dækkede. Kog dem i 2½ time alt efter alder. En kødnål er en god sladderhank for, om kødet er mørt. Herefter tilsættes ¼ piske- eller madlavningsfløde, sovsen jævnes og der smages til med rødvin eller gele. Mangler sovsen bund, kan man tilsætte en lille smule rockeford ost. Husk altid at koge sovsen godt efter jævning. Den må gerne være lidt tynd og derefter koge ind til passende tykkelse.
  Serveres med almindelige hvide kartofler og waldorfsalat.